પાઠ 19
ઈશ્વરના નિયમો
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 2: ઈશ્વરના પરાક્રમી માણસો
	હેતુ
	બાળકોને શીખવવું કે ઈશ્વરે મૂસાને દસ આજ્ઞાઓ આપી જેથી બધે ઠેકાણેના લોકોને બતાવે કે તેમની આરાધના અને સેવા કેવી રીતે કરવી.

	શાસ્ત્રવાંચન
	નિર્ગમન 19:1-24; 20:1-17

	મુખપાઠ કલમ
	નિર્ગમન 19:5
“હવે જો તમે મારી પૂરેપૂરી આજ્ઞા પાળશો અને મારા કરારનું પાલન કરશો, તો સર્વ પ્રજાઓમાંથી તમે મારું પોતાનું ખાસ ધન થશો.”



પાઠની રજૂઆત
શરૂઆત
નિયમો વિશે વાત કરો. બાળકો તમને તેમની શાળાના નિયમો વિશે કહી શકવા જોઈએ. આપણે નિયમો કેમ રાખીએ છીએ? એક શક્ય જવાબ: આપણને શાંતિ અને સુમેળમાં સાથે રહેવામાં મદદ કરવા.
આજના શિક્ષણના મુખ્ય મુદ્દાઓ
	1.મૂસા રણમાંથી મોટી સંખ્યામાં લોકોને દોરતો હતો. તેમને શાંતિથી સાથે કેવી રીતે રહેવું અને, સૌથી મહત્ત્વનું, ઈશ્વરની સેવા કેવી રીતે કરવી તે બતાવવા કેટલાક નિયમોની જરૂર હતી.
	2.ઇઝરાયલીઓએ મિસર છોડ્યાના ત્રણ મહિના પછી તેઓ સિનાઈ નામના પર્વતની નજીક આવ્યા. ઈશ્વર ત્યાં મૂસા સાથે બોલ્યા અને તેને વચન આપ્યું.
મુખપાઠ કલમ બોલો.
	3.ઈશ્વરે કહ્યું કે તે લોકો સમક્ષ પોતાને પ્રગટ કરશે, પણ તેમણે પહેલાં પોતાને તૈયાર કરવા પડશે (19:9-12).
	4.ઈશ્વર સિનાઈ પર્વત પર આવ્યા. શું બન્યું તે તમારા પોતાના શબ્દોમાં કહો (19:16-19).
	5.ઈશ્વરે મૂસાને પર્વતની ટોચ પર બોલાવ્યો અને તેને બે સપાટ પથ્થર પર લખેલી દસ આજ્ઞાઓ આપી. ચિત્ર 19 બતાવો.
	6.ઈશ્વરે મૂસાને આપેલા નિયમો આ છે:
	1.હું તારો ઈશ્વર પ્રભુ છું. તારે ફક્ત મારી જ આરાધના કરવી.
	2.બીજા કશા કે કોઈના પર ભરોસો ન રાખ. તે મૂર્તિપૂજા છે.
	3.મારા નામનો હું જે છું તેના આદર વિના ઉપયોગ ન કર.
	4.સાતમા દિવસને પવિત્ર રાખ. તેને આરામ કરવા અને મારી આરાધના કરવા અલગ રાખ.
	5.તારાં માતાપિતાનું સન્માન કર.
	6.ખૂન ન કર.
	7.વ્યભિચાર ન કર.
	8.ચોરી ન કર.
	9.જૂઠું ન બોલ.
	10.બીજા લોકો પાસે જે છે તેનો લોભ ન કર.
વાર્તા પ્રત્યે આપણો પ્રતિભાવ
આમાંથી એક કે બે આજ્ઞાઓ પસંદ કરો અને તેનો અર્થ સમજાવો. આ બે કે ત્રણ બાળકોને સામેલ કરતાં સરળ નાનાં નાટકો દ્વારા કરી શકાય. અગાઉથી મહાવરો કરો! આજ્ઞા 5, 8, 9 અને 10 આ રીતે સહેલાઈથી બતાવી શકાય. હવે તમે જુઓ: ઈશ્વરે આ આજ્ઞાઓ ઇઝરાયલીઓને ઘણા સમય પહેલાં આપી હતી, તોપણ તે હજી આપણને કહે છે કે ઈશ્વરની અને આપણી આસપાસના લોકોની સેવા કેવી રીતે કરવી.
મુખપાઠ કલમ દૃઢ કરાવો

